ຊາວ​ໜຸ່ມ​ອັງກິດ 3 ຄົນ ຖືກຈັບ ໃນຂໍ້ຫາພະຍາຍາມ ໄປເຂົ້າຮ່ວມ ກຸ່ມລັດອິສລາມ
​ຕຳຫລວດ Scotland Yard ບໍ່​ໄດ້​ລະບຸ​ຕົວ​ພວກ​ຕ້ອງ​ສົງ​ໄສ 3 ຄົນ​ນັ້ນ ​ແຕ່​ກ່າວ​ວ່າ ພວກ​ເຂົາ​ຖືກ​ກັກ​ຕົວ ​ໃນ​ວັນ​ສຸກ​ຜ່ານ​ມາ ຢູ່ທີ່ນະຄອນ Istanbul ຂອງ​ເທີ​ກີ.
ຊາວໜຸ່ມອັງກິດ 3 ຄົນ ທີ່ຖືກກ່າວຫາວ່າ ພະຍາຍາມຫາທາງໄປ ຮ່ວມກັບພວກຫົວຮຸນແຮງຈັດລັດອິສລາມ ໃນຊີເຣຍ ໄດ້ຖືກຈັບ ກຸມຢູ່ໃນນະ ຄອນຫລວງ London ຫຼັງຈາກຖືກເນລະເທດອອກ ຈາກປະເທດເທີກີ ໃນວັນອາທິດວານນີ້ ຕຳຫລວດ Scotland Yard ບໍ່ໄດ້ລະບຸຕົວພວກຕ້ອງສົງໄສ 3 ຄົນນັ້ນ ແຕ່ກ່າວວ່າ ພວກເຂົາຖືກກັກຕົວ ໃນວັນສຸກຜ່ານມາ ຢູ່ ທີ່ນະຄອນ Istanbul ຂອງເທີກີ ລາຍງານຕ່າງໆຂອງສື່ຂ່າວເທີກີ ກ່າວວ່າ ທັງສາມຄົນ ຊຶ່ງ 2 ຄົນມີອາຍຸ 17 ປີ ມາຈາກພາກຕາເວັນ ຕົກສຽງເໜືອຂອງ London ແລະ ຄົນທີ 3 ອາຍຸ 19 ປີ ຖືກຈັບກຸມ ຢູ່ Istanbul ຫຼັງຈາກບິນໄປຈາກນະຄອນ Barcelona ປະເທດ ສະເປນ ທັງສາມປະເຊີນກັບຂໍ້ຫາຖານລະເມີດ ກົດໝາຍຕໍ່ຕ້ານການກໍ່ການຮ້າຍ ສະບັບປີ 2006 ຂອງອັງກິດ ແຫລ່ງຂ່າວເທີກີ ກ່າວອີກວ່າ ພວກມີອາຍຸ 17 ປີ ນັ້ນ ຖືກຈັບກຸມ ຫຼັງຈາກໄດ້ຮັບຂໍ້ມູນຈາກບັນດາເຈົ້າໜ້າທີ່ອັງກິດ ສ່ວນຜູ້ມີອາຍຸ 19 ປີ ຖືກຈັບ ຫຼັງຈາກຕຳຫລວດເດີ່ນບິນໄດ້ສອບ ປາກຄຳຜູ້ກ່ຽວ ການຈັບກຸມດັ່ງກ່າວ ມີຂຶ້ນພຽງບໍ່ເທົ່າໃດອາທິດ ຫຼັງຈາກນັກສຶກສາຍິງ ສາວອັງກິດ 3 ຄົນ ໄດ້ຮັບຄວາມສົນໃຈຈາກນາໆຊາດ ລຸນຫຼັງທີ່ໄດ້ ຫລົບໜີອອກຈາກ London ໄປຍັງ Istanbul ຫຼາຍມື້ຕໍ່ມາ ບັນດາເຈົ້າໜ້າທີ່ເທີກີ ກ່າວວ່າ ພວກຍິງສາວເຫຼົ່ານັ້ນ ໄດ້ຂ້າມເຂົ້າໄປໃນຊີເຣຍທີ່ຖືກທຳລາຍດ້ວຍສົງຄາມນັ້ນ ແລະເປັນໄປໄດ້ວ່າ ພວກເຂົາໄດ້ໄປເຂົ້າຮ່ວມ ກັບກຸ່ມຫົວຮຸນແຮງຈັດ ລັດອິສລາມ ນັ້ນແລ້ວ